Enrico Letta

Enrico Letta (født 20. august 1966 i Pisa) er en italiensk politiker for sentrumvenstrepartiet Partito Democratico. Han var fra 28. april 2013 til 22. februar 2014 statsminister i Italia. Letta ledet en koalisjonsregjering som besto av Partito Democratico, Il Popolo della Libertà, Scelta Civica, Radicali Italiani, Unione di Centro og partiløse ministre.

Liv og virke
 Bakgrunn
Enrico Letta er sønn av matematikereren Giorgio Letta (født 1936), professor ved universitetet i Pisa, og hans hustru Anna. Faren stammer (likesom onkelen, politikeren Gianni Letta) fra Avezzano i provinsen L'Aquila. 

Etter slutteksamen i statsvitenskap ved Universitetet i Pisa tok Letta doktorgrad med et arbeid om europarett ved Scuola Superiore Sant'Anna i Pisa.

 Politisk virke 
Letta har tilhørt en rekke politiske partier. Han var aktiv i høyrepartiet Democrazia Cristiana til 1994 og var deretter med i Partito Popolare Italiano. En periode deretter tilhørte han Democrazia è Libertà – La Margherita. I Partito Democratico, der han har vært nestleder, tilhører han den moderate, katolske fløy.«Italy’s Enrico Letta a party loyalist and bridge-builder», Financial Times, 24. april 2013.

Letta var minister for europeiske saker fra 1998 til 1999 og minister for industri, handel og håndverk fra 1999 til 2001. Da han i 1998 ble minister i en alder av 32, var han den yngste i Italias historie til å besette en statsrådspost.«Profile: Italy's Enrico Letta», BBC News, 24. april 2013. Fra 2006 til 2008 var Letta kabinettsekretær for regjeringen til Romano Prodi.

Letta ble første gang innvalgt i Deputertkammeret i 2001. Han satt i Europaparlamentet fra 2004 til 2008.«Enrico LETTA», Europaparlamentet. Deretter vendte han i 2008 tilbake til det italienske Deputertkammeret.«LETTA Enrico - PD» , Italias deputertkammer.

I april 2013 ble han bedt av president Giorgio Napolitano om å danne regjering.«Napolitano ber Letta danne ny regjering», e24, 24. april 2013. Den 27. april meddelte Letta at han vil danne en koalisjonsregjering.«Italy PM-designate Enrico Letta agrees new government», BBC News, 27. april 2013. Han ble innsatt i statsministerposten 28. april 2013.«New Italian 'grand coalition' government sworn in», BBC News, 28. april 2013.

Matteo Renzi ble i desember 2013 ble valgt til ny partileder i Partito Democratico. Letta tapte støtten fra eget parti og den 14. februar 2014 leverte han sin avskjedssøknad.«Sonderingene i gang i Italia», DN.no, 15. februar 2014. 17. februar ble Matteo Renzi bedt om å danne ny regjering.Renzi skal danne regjering i Italia, nrk.no 17. februar 2014

 Referanser 

 Eksterne lenker 




Kategori:Italienske politikere
Kategori:Italienske statsministre
Kategori:Medlemmer av Europaparlamentet
Kategori:Personer fra Pisa